smcproject/ml-wiki-sentences huggingface dataset:
സ്വാതന്ത്ര്യത്തിനുവേണ്ടിയുള്ള ഇവരുടെ പോരാട്ടത്തിന് ആവശ്യമായ സഹായസഹകരണങ്ങൾ നൽകിയത് അങ്കോളയിലെ മാർക്സിസ്റ്റ് സർക്കാരാണ്.
ദക്ഷിണാഫ്രിക്കൻ സേന അങ്കോളയിലെ തങ്ങളുടെ താവളങ്ങൾ ആക്രമിച്ചതിനുപകരമായി നമീബിയയിലെ വെള്ളക്കാർക്കെതിരെ സ്വാപോ പ്രതികാര നടപടികൾ സ്വീകരിച്ചത് 80-കളെ പ്രക്ഷുബ്ധമാക്കിയിരുന്നു.
1973-ൽ സ്വാപോയെ നമീബിയൻ ജനതയുടെ യഥാർഥ പ്രതിനിധിയായി അംഗീകരിച്ച ഐക്യരാഷ്ട്രസഭ സ്വാപോയുടെ അഭ്യർഥനപ്രകാരം തെക്കു പടിഞ്ഞാറൻ ആഫ്രിക്കയുടെ പേര് നമീബിയ എന്നാക്കി മാറ്റി.
1971-ൽ അന്താരാഷ്ട്ര കോടതി നമീബിയയിലെ ദക്ഷിണാഫ്രിക്കൻ അധിനിവേശം അനധികൃതമാണെന്നും ഉടനടി ആ രാജ്യത്തുനിന്നു പിന്മാറണമെന്നും നിർദ്ദേശിച്ചെങ്കിലും ദക്ഷിണാഫ്രിക്ക അവിടെ നിന്നും ഒഴിയാൻ തയ്യാറായില്ല.
നമീബിയൻ പ്രശ്നം പരിഹരിക്കുന്നതിനായി 1977-ൽ ഐക്യരാഷ്ട്രസഭ യു.എസ്. , കാനഡ , ബ്രിട്ടൻ , ഫ്രാൻസ് , ഫെഡറൽ റിപ്പബ്ളിക് ഒഫ് ജർമനി എന്നീ രാജ്യങ്ങൾ ഉൾപ്പെട്ട ഒരു ഗ്രൂപ്പ് രൂപീകരിച്ചു.
നമീബിയയുടെ സ്വാതന്ത്ര്യത്തിനായി ഇവർ മുന്നോട്ടുവച്ച പദ്ധതി ഐക്യരാഷ്ട്രസഭയുടെ 435-ആം പ്രമേയമായി അംഗീകരിക്കപ്പെട്ടു.
ഐക്യരാഷ്ട്ര സഭയുടെ മേൽനോട്ടത്തിൽ നമീബിയയിൽ തെരഞ്ഞെടുപ്പു നടത്താനുള്ള ഈ പദ്ധതി നീണ്ട ചർച്ചകൾക്കു ശേഷമാണ് സ്വാപോയും ദക്ഷിണാഫ്രിക്കയും അംഗീകരിച്ചത്.
പദ്ധതിയുടെ വിജയത്തിന് സഹകരിക്കാമെന്ന് ദക്ഷിണാഫ്രിക്ക വാഗ്ദാനം ചെയ്തെങ്കിലും യു.എൻ. പദ്ധതിയെ നിരാകരിച്ചുകൊണ്ട് ഏകപക്ഷീയമായി തെരഞ്ഞെടുപ്പ് നടത്തിയത് പ്രശ്നപരിഹാരത്തിന് പ്രതിബന്ധമായി.
സ്വാപോ ഈ തിരഞ്ഞെടുപ്പിനെ ബഹിഷ്കരിക്കുകയുണ്ടായി.
നമീബിയൻ പ്രശ്നത്തിൽ ഉൾപ്പെട്ട കക്ഷികൾ തമ്മിലുള്ള ചർച്ചകൾ 1978-88 കാലയളവിൽ തുടർന്നു.
ഈ ചർച്ചകളിൽ ഐക്യരാഷ്ട്ര സഭയുടെ സെക്രട്ടറി ജനറലിന്റെ പ്രത്യേക പ്രതിനിധി മാർത്തി അഹ്തിസാരി വഹിച്ച പങ്ക് സുപ്രധാനമായിരുന്നു.
യു.എസ്സിന്റെ മധ്യസ്ഥതയിൽ നടന്ന ചർച്ചകളുടെ ഫലമായി ഒടുവിൽ ചില ധാരണകളുടെ അടിസ്ഥാനത്തിൽ ഐക്യരാഷ്ട്രസഭയുടെ 435-ആം നമ്പർ പ്രമേയം നടപ്പിലാക്കാൻ ദക്ഷിണാഫ്രിക്ക തയ്യാറായി.
അങ്കോളയിൽ നിന്നും ക്യൂബൻ സേനയെ പിൻവലിക്കുന്ന പക്ഷം നമീബിയയ്ക്ക് സ്വാതന്ത്ര്യം നൽകാം എന്ന ഉപാധിയാണ് ദക്ഷിണാഫ്രിക്ക മുന്നോട്ടു വച്ചത്.
(ക്യൂബൻ സേനയുടെ പിന്തുണയോടെയാണ് അങ്കോളയിലെ മാർക്സിസ്റ്റ് സർക്കാർ അധികാരത്തിലിരുന്നത്).
വർധിച്ചുവന്ന സൈനിക ചെലവിന്റെ പശ്ചാത്തലത്തിൽ നമീബിയയിലും അങ്കോളയിലും യുദ്ധം തുടർന്നു കൊണ്ടുപോകുന്നതിലുള്ള ആശങ്കയായിരുന്നു സമാധാനത്തിന്റെ പാത തിരഞ്ഞെടുക്കുവാൻ ദക്ഷിണാഫ്രിക്കയെ പ്രേരിപ്പിച്ചത്.
1988-ൽ ദക്ഷിണാഫ്രിക്കൻ സർക്കാരും അങ്കോളൻ സർക്കാരും യുദ്ധവിരാമം പ്രഖ്യാപിച്ചതോടെ നമീബിയയിൽ നിന്നും ദക്ഷിണാഫ്രിക്കൻ സേനയെയും അങ്കോളയിൽനിന്നും ക്യൂബൻ സേനയെയും പിൻവലിക്കാൻ തീരുമാനമായി.
1989 ഏപ്രിൽ 1-ന് യു.എൻ. മേൽനോട്ടത്തിൽ നമീബിയയിൽ തെരഞ്ഞെടുപ്പു നടത്താനുള്ള പ്രക്രിയ ആരംഭിച്ചു.
യു.എൻ. നിരീക്ഷണ സമിതിയുടെ തലവൻ മാർട്ടി അഹ്തിസാരിയായിരുന്നു.
(നമീബിയ, കൊസോവ, ആച്ചെ (ഇന്തോനേഷ്യ) എന്നിവിടങ്ങളിൽ സമാധാനം പുനഃസ്ഥാപിക്കുന്നതിൽ മാർത്തി അഹ്തിസാരി വഹിച്ച മധ്യസ്ഥശ്രമങ്ങൾ കണക്കിലെടുത്ത് ഇദ്ദേഹത്തിന് 2008-ൽ സമാധാനത്തിനുള്ള നോബൽ പുരസ്കാരം നൽകി).
1989 നവംബറിൽ നടന്ന തെരഞ്ഞെടുപ്പിൽ ഭരണഘടനാ നിർമ്മാണസമിതിയിലെ 57 ശതമാനം സീറ്റുകൾ സ്വാപോ നേടി.
ഭരണഘടനയ്ക്കു രൂപം നൽകിയശേഷം ഭരണഘടനാ നിർമ്മാണസമിതി രാജ്യത്തെ ആദ്യത്തെ പാർലമെന്റായി മാറി.
പ്രസിഡന്റിന്റെ നേതൃത്വത്തിലുള്ള ബഹുകക്ഷി ജനാധിപത്യമാണ് ഭരണഘടന വിഭാവന ചെയ്തത്.
അസംബ്ലി സ്വാപോ നേതാവായ സാം നുജോമയെ നമീബിയയുടെ ആദ്യത്തെ പ്രസിഡന്റായി തെരഞ്ഞെടുത്തു.
1990 മാർച്ച് 21-ന് നമീബിയ സ്വതന്ത്രരാജ്യമായി നിലവിൽവന്നു.
കൊളോണിയൽ ഭരണത്തിൽ നിന്നും വിമോചനം നേടിയ അവസാനത്തെ ആഫ്രിക്കൻ രാജ്യമാണ് ഇതുംകൂടി കാണുക നമീബ് മരുഭൂമി അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നമീബിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നമിത ടോപ്പോ ഇംഗ്ലീഷ് വിലാസം https://ml.wikipedia.org/wiki/Namita_Toppo
ഇന്ത്യൻ ഹോക്കി ടീമിലെ ഒരു മധ്യനിരക്കളിക്കാരിയാണ് നമിത ടോപ്പോ (Namita Toppo) .
ഒഡീഷയിലെ സുന്ദർഗ്രാഹ് ജില്ലയിലെ ജൗറുമൽ പഞ്ചായത്തിലെ ധോഭോ ടോപ്പോയുടേയും ചക്രവർത്തി ടോപ്പോയുടേയും മകളാണ് നമിത.
ഒഡീഷയിലെ പൻപോഷ് സ്പോർട്സ് ഹോസ്റ്റലിൽ നിന്നും പരിശീലനം നേടിയാണ് ഹോക്കിടീമിൽഎത്തിയത്.
നമിത ടോപ്പോ 97 അന്താരാഷ്ട്ര മത്സരങ്ങളിൽ നിന്നും 4 ഗോളുകൾ നേടിയിട്ടുണ്ട്.
2011 സെപ്റ്റമ്പർ 25 ന് ബാങ്കോക്കിൽ വെച്ചു നടന്ന പതിനെട്ടുവയസ്സിന് താഴെയുള്ള വനിതകളുടെ ഏഷ്യാകപ്പിൽ വെങ്കലമെഡൽ നേടിയ ഇന്ത്യൻ ടീമിലെ അംഗമായിരുന്നു..
2013 ഫെബ്രുവരിയിൽ ന്യൂ ഡെൽഹിയിൽ വെച്ചു നടന്ന FIH വേൾഡ് ലീഗിൽ രണ്ടാം റൗണ്ടിൽ എത്തിയ സിനിയർ വനിതാ ഇന്ത്യൻഹോക്കി ടീം അംഗമായിരുന്നു.
2013 ജൂലൈയിൽ ജർമനിയിൽ വെച്ചു നടന്ന ജുനിയർ വനിതകളുടെ ഹോക്കിവേൾഡ് കപ്പിൽ വെങ്കല മെഡൽ നേടി ചരിത്രം സൃഷ്ടിച്ച ഇന്ത്യൻ  ടീം അംഗമായിരുന്നു.
2013 ൽ ജപ്പാനിൽ വെച്ചു നടന്ന മൂന്നാമത് വനിതകളുടെ ഏഷ്യൻ ചാമ്പ്യൻസ് ട്രോഫിയിൽ രാജ്യത്തെ പ്രതിനിധീകരിച്ചു.
2013 ൽ മലേഷ്യയിൽ വെച്ചു നടന്ന എട്ടാമത് വനിതാ ഏഷ്യാകപ്പിൽ രാജ്യത്തെ പ്രതിനിധീകരിച്ചു 22014 ൽ ഗ്ലാസ്കോയിൽ വെച്ചു നടന്ന ഒന്നാമത് FIH ചാമ്പ്യൻസ് ചാലഞ്ചിൽ രാജ്യത്തെ പ്രതിനിധീകരിച്ചു.
2014 ജൂണിൽ കോലാലംപൂരിൽ വെച്ചു നടന്ന വനിതാഹോക്കി ടെസ്റ്റ് പരമ്പരയിൽ മലേഷ്യയെ 6-0 ന് പരാജയപ്പെടുത്തിയ ഇന്ത്യൻ ടീമിലെ അംഗമായിരുന്നു.
നമിസാധു ഇംഗ്ലീഷ് വിലാസം https://ml.wikipedia.org/wiki/Namisadhu
ധാരപദ്ര നഗരത്തിൽ 11-ാം ശതകത്തിന്റെ രണ്ടും മൂന്നും പാദങ്ങളിലായാണ് ജീവിച്ചിരുന്ന സംസ്കൃത കാവ്യശാസ്ത്രകാരനായിരുന്നു നമിസാധു .
ശാലിഭദ്രസൂരിയുടെ ശിഷ്യനായിരുന്ന ഇദ്ദേഹം ജൈനഭിക്ഷുവായിരുന്നു.
രുദ്രടന്റെ കാവ്യാലങ്കാരം എന്ന പ്രസിദ്ധ അലങ്കാരശാസ്ത്രഗ്രന്ഥത്തിനു രചിച്ച ടിപ്പണിയിലൂടെയാണ് ഇദ്ദേഹം പ്രസിദ്ധനായത്.
ഈ വ്യാഖ്യാനത്തിൽ ശ്വേതഭിക്ഷു, ശ്വേതാംബരനമി, ശ്വേതാഭ്യാസനമി, പണ്ഡിതനമി, നമ്യാധു, സാധുനമി എന്നീ പേരുകളിൽ നമിസാധു സ്വയം പരിചയപ്പെടുത്തുന്നുണ്ട്.
പൂർവസൂരികളായ പ്രാകൃത ഗ്രന്ഥരചയിതാവായ ഹരിയുടെ (ഹരിഭദ്രസൂരി) നിരീക്ഷണത്തെ അവലംബമാക്കി കൈശികി, ആരഭടി തുടങ്ങിയ എട്ട് വൃത്തികളെ വിശദീകരിക്കുന്നത് ഇതിലെ പ്രത്യേകതയായി ചൂണ്ടിക്കാണിക്കപ്പെടുന്നു.
നാല് വൃത്തികളെപ്പറ്റിയാണ് കാവ്യശാസ്ത്രങ്ങളിൽ സാമാന്യമായി നിരൂപണം ചെയ്തുവരുന്നത്.
രുദ്രടന്റെ കാവ്യാലങ്കാരം നമിസാധുവിന്റെ വ്യാഖ്യാനം കാരണം കാവ്യശാസ്ത്രശാഖയിൽ പ്രസിദ്ധി കൈവരിച്ചു.
കാവ്യശാസ്ത്ര പഠനത്തിലെ പ്രാരംഭകർക്കുകൂടി സുവ്യക്തമാകുന്ന രീതിയിൽ ലളിതമായ ശൈലിയിലാണ് നമിസാധു കാവ്യാലങ്കാരടീക രചിച്ചിട്ടുള്ളത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നമിസാധു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നമാമി ബരക് ഫെസ്റ്റിവൽ
ആദ്യ നമാമി ബരക് ഫെസ്റ്റിവൽ അസ്സാമിലെ സിൽചർ എന്ന സ്ഥലത്തു  വച്ച് 2017 നവംബറിൽ നടന്നു.
അസ്സം മുഖ്യമന്ത്രി ആണ് ഉദ്ഘാടനം ചെയ്തത്.
തെക്കൻ അസം ബാരാക് താഴ്വര എന്ന് അറിയപ്പെടുന്നു.
ബാരാക് താഴ്വരയിലെ മൂന്നിടങ്ങളിലായാണ് ഇത് പ്രധാനമായും നടന്നത്.
സിൽച്ചാരിനെ കൂടാതെ ഹിലാക്കണ്ടി കരിം ഗഞ്ച ജില്ലകളിലായാണ് ഇത് ആഘോഷിച്ചത്.
ഇത് ഒരു റിവർ ഫെസ്റ്റിവൽ ആണ്, മൂന്നു ദിവസങ്ങളിലായാണ് ആഘോഷങ്ങൾ അരങ്ങേറിയത്.
ബാരാക് നദി തെക്കൻ അസമിലെ പ്രധാന നദിയാണ്.
മണിപ്പൂരിൽ നിന്ന് ഉത്ഭവിക്കുന്ന ഈ നദിയിലൂടെ ഒരു  പ്രധാന ജലപാതയും നിലവിലുണ്ട്.
നമിത ഗോഖലെ ഇംഗ്ലീഷ് വിലാസം https://ml.wikipedia.org/wiki/Namita_Gokhale
ഒരു ഇന്ത്യൻ എഴുത്തുകാരിയും എഡിറ്ററും ഫെസ്റ്റിവൽ ഡയറക്ടറും പ്രസാധകയുമാണ് നമിത ഗോഖലെ (ജനനം: 1956).
അവരുടെ ആദ്യ നോവൽ, പാരോ: ഡ്രീംസ് ഓഫ് പാഷൻ 1984 ൽ പുറത്തിറങ്ങി, അതിനുശേഷം അവർ ഫിക്ഷനും നോൺ ഫിക്ഷനും എഴുതുകയും നോൺ ഫിക്ഷൻ ശേഖരങ്ങൾ എഡിറ്റ് ചെയ്യുകയും ചെയ്തു.
ദൂരദർശൻ ഷോ കിതാബ്‌നാമ: ബുക്‌സ് ആൻഡ് ബിയോണ്ട് എന്ന പരിപാടിയുടെ ആശയരൂപീകരണം നിവ്വഹിച്ച് അവതരിപ്പിച്ച അവർ ജയ്പൂർ ലിറ്ററേച്ചർ ഫെസ്റ്റിവലിന്റെ സ്ഥാപകയും സഹസംവിധായകയുമാണ്.
2021 ലെ കേന്ദ്ര സാഹിത്യഅക്കാദമി പുരസ്കാരം അവർ നേടി.
1956  ൽ ഉത്തർപ്രദേശിലെ ലഖ്‌നൗവിലാണ് ഗോഖലെ ജനിച്ചത്.
നൈനിറ്റാളിൽ അമ്മായിമാരും മുത്തശ്ശി ശകുന്തള പാണ്ഡേയുമാണ് അവരെ വളർത്തിയത്.
ഡൽഹി യൂണിവേഴ്സിറ്റി ജീസസ് ആൻഡ് മേരി കോളേജിൽ ഇംഗ്ലീഷ് സാഹിത്യം പഠിച്ച അവർ, 18-ആം വയസ്സിൽ രാജീവ് ഗോഖലെയെ വിവാഹം കഴിച്ചു.
വിദ്യാർത്ഥിയായിരിക്കുമ്പോൾ അവർക്ക് രണ്ട് പെൺമക്കളുണ്ടായിരുന്നു.
ജെഫ്രി ചോസറിന്റെ രചനകളെക്കുറിച്ചുള്ള ഒരു കോഴ്‌സിൽ പങ്കെടുക്കാൻ അവർ വിസമ്മതിക്കുകയും 26 വയസ്സുള്ളപ്പോൾ സർവകലാശാലയിൽ നിന്ന് പിരിച്ചുവിടുകയും ചെയ്തു.
നാൽപ്പതാം വയസ്സിൽ അവർ ക്യാൻസറിനെ അതിജീവിക്കുകയും, ഭർത്താവ് മരിക്കുകയും ചെയ്തു.
വിദ്യാർത്ഥിയായിരിക്കെ, 17-ാം വയസ്സിൽ, ഗോഖലെ 1970-കളിലെ ഫിലിം മാഗസിൻ സൂപ്പർ എഡിറ്റുചെയ്യാനും നിയന്ത്രിക്കാനും തുടങ്ങി, 1980-കളുടെ തുടക്കത്തിൽ അത് അടച്ചുപൂട്ടുന്നത് വരെ ഏഴ് വർഷത്തോളം മാസിക പ്രസിദ്ധീകരിക്കുന്നത് തുടർന്നു.
സൂപ്പർ ക്ലോസ് ചെയ്ത ശേഷം, അവരുടെ ആദ്യ നോവലായി മാറിയ കഥ എഴുതാൻ തുടങ്ങി.
തന്റെ എഴുത്തുജീവിതത്തിനുപുറമെ, ദൂരദർശനുവേണ്ടി അവർ ആശയരൂപപ്പെടുത്തിയ ബഹുഭാഷാ പുസ്തകപ്രദർശനമായ കിതാബ്നാമ: ബുക്‌സ് ആൻഡ് ബിയോണ്ട് എന്നതിന്റെ നൂറ് എപ്പിസോഡുകൾക്ക് ഗോഖലെ ആതിഥേയത്വം വഹിച്ചു.
2013-ൽ ദി ഹിന്ദുവിനു വേണ്ടി എഴുതിയ രക്ഷാ കുമാർ പറയുന്നതനുസരിച്ച്, " കിതാബ്നാമ വിവിധ ഭാഷകളിൽ നിന്നുള്ള സമ്മാന ജേതാക്കളെ അവരുടെ കൃതികളെക്കുറിച്ച് സംസാരിക്കാൻ ക്ഷണിച്ചുകൊണ്ട് ഇന്ത്യൻ സാഹിത്യത്തിന്റെ ബഹുഭാഷാ വൈവിധ്യം പ്രദർശിപ്പിക്കാൻ ശ്രമിക്കുന്നു. ടെക്‌നിക്കൽ റൈറ്റിംഗ്, സെൽഫ് ഹെൽപ്പ് ബുക്കുകൾ എന്നിവയാൽ പുസ്തകശാലകൾ കീഴടങ്ങാതിരുന്ന; സാഹിത്യവും ഗുണമേന്മയുള്ള എഴുത്തും സമയനഷ്ടമായി കണക്കാക്കാതിരുന്ന; വായനയുടെ സുഖം പലർക്കും അനുഭവപ്പെട്ട;  കാലത്തെ ഇത് ഓർമ്മിപ്പിക്കുന്നു."
വില്യം ഡാൽറിംപിൾ സഞ്ജയ് കെ റോയ് എന്നിവർക്കൊപ്പം ജയ്പൂർ സാഹിത്യോത്സവത്തിന്റെ സ്ഥാപകയും സഹസംവിധായകനുമാണ് ഗോഖലെ.
ഭൂട്ടാനിലെ 'മൗണ്ടൻ എക്കോസ്' സാഹിത്യോത്സവത്തിന്റെ ഉപദേശക കൂടിയായിരുന്നു അവർ.
2002 ലെ 'ഇന്റർനാഷണൽ ഫെസ്റ്റിവൽ ഓഫ് ഇന്ത്യൻ ലിറ്ററേച്ചർ-നീമ്രാണ', 2006-ലെ 'ദി ആഫ്രിക്ക ഏഷ്യ ലിറ്റററി കോൺഫറൻസ്' എന്നിവ അവർ ആവിഷ്കരിച്ചു.
കലയ്ക്കും സാഹിത്യത്തിനുമുള്ള ഹിമാലയൻ എക്കോ കുമയോൺ ഫെസ്റ്റിവൽ അല്ലെങ്കിൽ അബോട്ട്സ്ഫോർഡ് ലിറ്റററി വീക്കെന്റ് എന്നിവയ്ക്കും ഗോഖലെ ഉപദേശം നൽകുന്നു.
2010 മുതൽ 2012 വരെ, ഇന്ത്യൻ ഭാഷകളിൽ നിന്ന് സമകാലിക സാഹിത്യം എട്ട് യുനെസ്കോ ഭാഷകളിലേക്ക് വിവർത്തനം ചെയ്യാൻ ഉദ്ദേശിച്ചുള്ള ഒരു പ്രോജക്റ്റിനായി, ഇന്ത്യാ ഗവൺമെന്റിന്റെ സാംസ്കാരിക മന്ത്രാലയത്തിന്റെ  സംരംഭമായ ഇന്ത്യൻ ലിറ്ററേച്ചർ എബ്രോഡ് (ILA) യുടെ കമ്മിറ്റി അംഗമായി അവർ യാത്ര ചെയ്യുകയും ഭരണപരമായ പ്രവർത്തനങ്ങൾ നടത്തുകയും ചെയ്തു.
എന്നാൽ സർക്കാർ ധനസഹായം നൽകാത്തതിനെത്തുടർന്ന്, ജയ്പൂർ സാഹിത്യോത്സവത്തിന്റെ പ്രസിദ്ധീകരണ മുദ്രയായ ജയ്പൂർ ബുക്ക്മാർക്കിനൊപ്പം പ്രവർത്തിക്കാനുള്ള തന്റെ ശ്രമങ്ങൾ അവർ ഉപേക്ഷിച്ചു.
നീത ഗുപ്തയ്‌ക്കൊപ്പം 2005-ൽ സ്ഥാപിതമായ, ഇംഗ്ലീഷ്, ഹിന്ദി, ഇന്ത്യൻ പ്രാദേശിക ഭാഷകളിലെ ക്രിയാത്മക രചനകളിലും വിവർത്തനങ്ങളിലും വൈദഗ്ദ്ധ്യമുള്ള ബഹുഭാഷാ പ്രസിദ്ധീകരണ കമ്പനിയായ യാത്രാ ബുക്‌സിന്റെ സഹ-സ്ഥാപക-സംവിധായക കൂടിയാണ് അവർ.
2017-ൽ ദി ഹിന്ദുവിന്റെ ആർ കൃതികയ്ക്ക് നൽകിയ അഭിമുഖത്തിൽ, തന്റെ എഴുത്തിലെ സ്വാധീനങ്ങളെ "വളരെ വഞ്ചനാപരമായ കാര്യങ്ങൾ" എന്ന് ഗോഖലെ വിശേഷിപ്പിച്ചു.
പുസ്‌തകങ്ങൾക്കും ആശയങ്ങൾക്കും പ്രതികരണങ്ങൾ ഉണ്ടാകാൻ വളരെ സമയമെടുക്കും എന്ന് അവർ കൂട്ടിച്ചേർത്തു.
അവർ തൻറെ എഴുത്തുകളുടെ സ്വാധീനമായി കണക്കാക്കുന്നത് പ്രധാനമായും ദി ടെയിൽ ഓഫ് ജെൻജിയും ഒപ്പം "ടോൾസ്റ്റോയ്, ദസ്തയേവ്സ്കി, മ്യൂറിയൽ സ്പാർക്ക്, കാളിദാസൻ" എന്നിവരും ആണ്ന്ന് പറയുന്നു.
1998-ൽ, നളിനി ഗാംഗുലി ഇന്ത്യാ ടുഡേയ്‌ക്ക് വേണ്ടി എഴുതിയത് "അവരുടെ എല്ലാ സൃഷ്ടികളും ഒരു കുമയൂണി ബ്രാഹ്മണ പെൺകുട്ടിയെന്ന നിലയിൽ അവരുടെ വ്യക്തിത്വത്തിൽ കുടുങ്ങിയതായി തോന്നുന്നു," എന്നാണ്, ഗോഖലെ  "ലോകത്തെ നോക്കുന്ന എന്റെ രീതി ആ പ്രാഥമിക സ്വത്വത്തിൽ കുടുങ്ങിക്കിടക്കുന്നു" എന്ന് പറയുന്നു.
2010-ൽ, നിത സത്യേന്ദ്രൻ ദി ഹിന്ദുവിനു വേണ്ടി എഴുതിയത് "രചയിതാവ് ഇന്ത്യൻ പുരാണങ്ങളിൽ "അതീവ ആകൃഷ്ടയാണ്, അവരുടെ ധാരാളം പുസ്തകങ്ങൾ അതിലെ കഥകളിൽ നിന്നും കഥാപാത്രങ്ങളിൽ നിന്നും പ്രചോദനം ഉൾക്കൊണ്ടിട്ടുണ്ട്" എന്നാണ്.
ദി ബുക്ക് ഓഫ് ശിവ (ശൈവ തത്ത്വചിന്ത), കുട്ടികൾക്കായി മഹാഭാരതത്തിന്റെ ചിത്രീകരിച്ച പതിപ്പ് തുടങ്ങിയ പുസ്തകങ്ങൾ എഴുതുന്നതിലേക്കും ഇത് അവരെ നയിച്ചു എന്ന് അദ്ദേഹം പറയുന്നു.
ഹാർമണി മാഗസിൻ പറയുന്നതനുസരിച്ച്, ഗോഖലെ 1984-ൽ പാരോ: ഡ്രീംസ് ഓഫ് പാഷൻ എന്ന സാമ്പ്രദായികമല്ലാത്ത ഒരു സാമൂഹിക ആക്ഷേപഹാസ്യത്തിലൂടെ സാഹിത്യരംഗത്ത് പ്രത്യക്ഷപ്പെട്ടു എന്നാണ്.
2014-ൽ മിന്റിനായി എഴുതിയ സോമക് ഘോഷാൽ, ഈ നോവലിനെ "ബോംബെയിലും (ഇപ്പോൾ മുംബൈ) ഡൽഹിയിലും ഉള്ള സമ്പന്നരുടെയും പ്രശസ്തരുടെയും അധഃപതിച്ച അസ്തിത്വത്തിന്റെ ചരിത്രരേഖ" എന്ന് വിശേഷിപ്പിച്ചു, "ഇത് ഇന്ത്യയിൽ ആദ്യമായി പ്രത്യക്ഷപ്പെട്ടപ്പോൾ അത് ഭീതിയും രോഷവും വിളിച്ചുവരുത്തി എന്ന് അവർ എഴുതുന്നു. കുറച്ചുപേർ അതിന്റെ നർമ്മം തിരിച്ചറിഞ്ഞതായി തോന്നുന്നു," കൂടാതെ "ഇന്ത്യൻ മാതാപിതാക്കൾ തങ്ങളുടെ കുട്ടികളെ പുസ്തകം തൊടുന്നത് വിലക്കിയപ്പോൾ പാശ്ചാത്യ രാജ്യങ്ങളിൽ പ്രതികരണം തികച്ചും വിപരീതമായിരുന്നു, അവിടെ അത് പൾപ്പ്, ഫിക്ഷൻ എന്നതിലുപരി സാഹിത്യ സൃഷ്ടിയായി അത് സ്വീകരിക്കപ്പെട്ടു" അവർ എഴുതി.
2020-ലെ പ്രസ് ട്രസ്റ്റ് ഓഫ് ഇന്ത്യ പറയുന്നതനുസരിച്ച്, ഇത് "ഒരു കൾട്ട് ക്ലാസിക് ആയി തുടരുന്നു."
ഇത് പിന്നീട് 2018-ൽ ഇരട്ട പതിപ്പ് ഡബിൾ ബിൽ: പ്രിയ ആൻഡ് പാരോ ആയി വീണ്ടും പുറത്തിറക്കി.
സോമക് ഘോഷാൽ, 2014-ൽ മിന്റിനു വേണ്ടി എഴുതിയത്,  2011-ലെ തുടർച്ചയായ പ്രിയ: ഇൻ ഇൻക്രെഡിബിൾ ഇന്ത്യ , പാരോ പോലെ "സ്വീകാര്യമായില്ല" എന്നാണ്.
ഇന്ത്യാ ടുഡേയ്‌ക്ക് വേണ്ടി കിശ്വർ ദേശായിയുടെ പ്രിയയെക്കുറിച്ചുള്ള ഒരു നിരൂപണം ഹ്യൂമറസ് എന്ന് പ്രസ്താവിക്കുന്നു.
2011-ൽ ദി ഹിന്ദുവിനായുള്ള ഒരു അവലോകനത്തിൽ, ശ്രാവസ്തി ദത്ത, പ്രിയ "ഞെട്ടിക്കുന്നില്ല, കാരണം, പുസ്തകങ്ങളിലോ സിനിമകളിലോ ലൈംഗികത എല്ലായിടത്തും ഉണ്ട്" എന്ന് എഴുതി.
1994-ൽ ഗോഖലെ ഗോഡ്‌സ് ഗ്രേവ്‌സ് ആൻഡ് ഗ്രാൻഡ്‌മദർ പ്രസിദ്ധീകരിച്ചു, ഇന്ത്യാ ടുഡേയിലെ സുഭാഷ് കെ ഝാ ഇതിനെ വിശേഷിപ്പിച്ചത് "രണ്ട് കാര്യങ്ങളിൽ ശ്രദ്ധേയമാണ് എന്നാണ്. ഒന്നാമതായി, ഒരു ആധുനിക കെട്ടുകഥയുടെ ഘടന, ഏറ്റവും വിരോധാഭാസത്താൽ ഉയർത്തിപ്പിടിക്കുന്നു. രണ്ടാമതായി, കൃത്രിമത്വം ഉപയോഗിച്ച്, ഒരു കാഷ്വൽ എന്റർപ്രൈസസ് എന്ന നിലയിൽ ബൂർഷ്വാ വർഗ്ഗത്തിന്റെ കോട്ടയെ തകർത്തുകൊണ്ട് വേഗത്തിൽ സമ്പന്നരാകുന്ന ഇന്ത്യൻ മഹാനഗരങ്ങളിലെ താഴേത്തട്ടിലുള്ള മൊബൈൽ ക്ലാസ് കുടിയേറ്റ ജീവിതത്തെക്കുറിച്ചുള്ള അതിന്റെ തിരച്ചിൽ" എന്നിവയാണ്.
ഇത് പിന്നീട് ഒരു സംഗീത നാടകമായി രൂപാന്തരപ്പെടുത്തി.
1998-ൽ ഗോഖലെ മൗണ്ടൻ എക്കോസ്: റെമിനിസെൻസസ് ഓഫ് കുമയൂണി വിമൻ എന്ന നോൺ ഫിക്ഷൻ പ്രസിദ്ധീകരിച്ചു.
അത് നാല് സ്ത്രീകളുടെ ജീവിതത്തിലൂടെ കുമയൂണി ജീവിതരീതിയെ പര്യവേക്ഷണം ചെയ്യുന്ന ഒരു പുസ്തകമാണ്.
ഇതിനെക്കുറിച്ച് നിത സത്യേന്ദ്രൻ 2010-ൽ ദി ഹിന്ദുവിനു വേണ്ടി എഴുതിയത് "ശക്തരായ സ്ത്രീകളുടെ കഥകൾ" എന്നാണ്.
ദ ഹിന്ദുവിൽ ഡാനിയേൽ പഗാനി 2014-ൽ ഗോഖലെ എഡിറ്റ് ചെയ്ത ട്രാവലിംഗ് ഇൻ, ട്രാവലിംഗ് ഔട്ട് എന്ന പുസ്തകത്തെ വിവരിച്ചത് "ഏഷ്യയിൽ നിന്ന് അമേരിക്കയിലേക്കും യൂറോപ്പിലേക്കും വായനക്കാരനെ കൊണ്ടുപോകുന്ന സാഹചര്യങ്ങളും യാത്ര ചെയ്യാനുള്ള വ്യത്യസ്ത വഴികളും കണ്ടെത്തുന്ന ഒരു ഉപന്യാസ ശേഖരം" എന്നാണ്.
ഓരോ എഴുത്തുകാരനും തന്റെ വ്യക്തിപരമായ അനുഭവം പങ്കുവെക്കുന്നു, കഥകൾ പരസ്പരം വളരെ വ്യത്യസ്തമാണ് - കാട്ടിൽ മാവോയിസ്റ്റ് ഗറില്ലകളുമായുള്ള അസാധാരണമായ ഏറ്റുമുട്ടലുകൾ മുതൽ പാശ്ചാത്യ നഗരങ്ങളിൽ കുടിയേറ്റക്കാർ നേരിടുന്ന ബുദ്ധിമുട്ടുകൾ വരെ," "വിശദാംശങ്ങളിൽ സമ്പന്നമാണെങ്കിലും, ചില കഥകൾ ചുരുക്കി എഴുതുന്നതിലൂടെ വായനക്കാർക്ക് കൂടുതൽ അറിയാനുള്ള ആഗ്രഹം ഉണ്ടാക്കുന്നു" പഗാനി എഴുതുന്നു.
അവരുടെ നോവൽ തിങ്സ് ടു ലീവ് ബിഹൈൻഡ് 2016 ൽ പ്രസിദ്ധീകരിച്ചു.
ഷഹനാസ് സിഗൻപോറിയ വോഗ് ഇന്ത്യക്ക് വേണ്ടി എഴുതുന്നത്, "മുതിർന്ന പ്രസാധകയും, പ്രഗത്ഭയായ എഴുത്തുകാരിയും, ജയ്പൂർ സാഹിത്യോത്സവത്തിന്റെ സ്ഥാപക-സംവിധായകയും, ഭൂട്ടാനിലെ മൗണ്ടൻ എക്കോസിന്റെ ഉപദേശകയും ആയ നമിത ഗോഖലെയുടെ ഏറ്റവും പുതിയ നോവൽ ഇതുവരെയുള്ളതിൽ അവരുടെ ഏറ്റവും മികച്ചതായി കണക്കാക്കപ്പെടുന്നു" എന്നാണ്.
ദ ബുക്ക് ഓഫ് ഷാഡോസ് , എ ഹിമാലയൻ ലവ് സ്‌റ്റോറി എന്നിവയ്ക്ക് ശേഷം ഹിമാലയത്തെക്കുറിച്ചുള്ള ഗോഖലെയുടെ പുസ്തകങ്ങളുടെ ട്രൈലോജിയിലെ മൂന്നാമത്തേതാണ് തിംഗ്‌സ് ടു ലീവ് ബിഹൈൻഡ് എന്ന് സ്‌ക്രോൾ ഡോട്ട് ഇൻക്ക് വേണ്ടി രക്ഷന്ദ ജലീൽ എഴുതുന്നു.
മുൻ പുസ്തകങ്ങളിലെന്നപോലെ, നൈനീറ്റലിലെയും അൽമോറയിലെയും ചുറ്റുപാടുമുള്ള കുന്നുകളുടെയും ഡാലുകളുടെയും ഏറ്റവും ഉജ്ജ്വലമായ ചിത്രങ്ങൾ വരയ്ക്കുന്നതിൽ അവർ വീണ്ടും തന്റെ ശക്തി പ്രകടിപ്പിക്കുന്നു.
ചെറിയ വിശദാംശങ്ങൾക്കായുള്ള അവരുടെ കണ്ണും,  ഫോട്ടോഗ്രാഫിക് മെമ്മറിയും കുട്ടിക്കാലത്ത് അവരുടെ മുത്തശ്ശിയിൽ നിന്നും മുത്തശ്ശിമാരിൽ നിന്നും കേട്ട കഥകളും വായനക്കാരന്റെ അകക്കണ്ണിന് മുന്നിൽ ഒരു വെർച്വൽ ടാബ്ലോ സൃഷ്ടിക്കാൻ സഹായിക്കുന്നു.
" "1840 നും 1912 നും ഇടയിൽ കുമയോൺ കുന്നുകളിൽ നടക്കുന്ന സംഭവങ്ങളുടെ ഒരു പരമ്പരയിലെ മൂന്നാമത്തേതാണ് ഈ നോവൽ" എന്നും "ഗോഖലെയുടെ സ്വന്തം കുടുംബത്തിന്റെ, പ്രത്യേകിച്ച് അതിലെ സ്ത്രീ അംഗങ്ങളുടെ അനുഭവങ്ങൾ കഥകളീൽ ഉണ്ടെന്നും ശ്രേയ റോയ് ചൗധരി ദി ടൈംസ് ഓഫ് ഇന്ത്യക്കായി എഴുതുന്നു.
കിതാബിനായുള്ള ഒരു അവലോകനത്തിൽ, "സമൂഹത്തിന്റെ ഭൂരിഭാഗത്തിന്റെയും പുരുഷാധിപത്യ പ്രവർത്തനത്തിലേക്ക് രചയിതാവ് വിരൽ ചൂണ്ടുന്നതായി തോന്നുന്നു എന്ന് ഡോ. പല്ലവി നാരായൺ എഴുതുന്നു.
സൗകര്യപൂർവ്വം സ്ത്രീകളെ ഒഴിവാക്കിക്കൊണ്ട് പുരുഷന്മാരുടെ ചരിത്രങ്ങൾ രേഖപ്പെടുത്തുന്നു, അല്ലെങ്കിൽ അവരെ നിഴൽ രൂപങ്ങളായി ചിത്രീകരിക്കുന്നു എന്ന് പല്ലവി കൂട്ടിച്ചേർക്കുന്നു.
അവരുടെ ആദ്യത്തെ YA ഫിക്ഷൻ പുസ്തകം ലോസ്റ്റ് ഇൻ ടൈം 2017 ൽ പ്രസിദ്ധീകരിച്ചു, ദി ഹിന്ദുവിലെ ആർ കൃതിക "ടൈം ട്രാവൽ, സൗഹൃദം, നഷ്ടം, പ്രണയം എന്നിവയുടെ മനോഹരമായ കഥ" എന്ന് ഇതിനെ വിശേഷിപ്പിച്ചു.
കൃതികൾ ഫിക്ഷൻ പാരോ: ഡ്രീംസ് ഓഫ് പാഷൻ , 1984 ഗോഡ്സ്, ഗ്രേവ്സ് ആൻഡ് ഗ്രാൻഡ് മദർ , 1994 എ ഹിമാലയൻ ലവ് സ്റ്റോറി , 1996 ദി ബുക്ക് ഓഫ് ഷാഡോസ് , 1999 ശകുന്തള: ദി പ്ലേ ഓഫ് മെമ്മറി , 2005 പ്രിയ: ഇൻ ഇൻക്രെഡിബിൾ ഇന്ത്യ , 2011 ദ ഹാബിറ്റ് ഓഫ് ലവ് , 2012 തിങ്സ് റ്റു ലീവ് ബിഹൈൻഡ് , 2016 ലോസ്റ്റ് ഇൻ ടൈം: ഘടോത്കച ആൻഡ് ദി ഗെയിം ഓഫ് ഇല്യൂഷൻസ് , 2017 ലോസ്റ്റ് ഇൻ ടൈം: എ പ്ലേ ഓൺ ദി ലൈഫ് ഓഫ് മൈക്കിൾ മധുസൂദൻ ദത്ത് (മാലാശ്രീ ലാലിനൊപ്പം എഴുതിയത്), 2020 ദി ബ്ലൈൻഡ് മാട്രിയാർക്ക് , 2021 ൽ പ്രസിദ്ധീകരിച്ചു നോൺ-ഫിക്ഷൻ മൗണ്ടൻ എക്കോസ് - റെമ്നിസെൻസസ് ഓഫ് കുമയൂണി വുമൺ , 1994 ദി ബുക്ക് ഓഫ് ശിവ , 2000 ദി പഫിൻ മഹാഭാരത , 2009 ഇൻ സെർച്ച് ഓഫ് സീത (മാലാശ്രീ ലാലിനൊപ്പം എഡിറ്റ് ചെയ്തത്), 2009 ട്രാവലിംഗ് ഇൻ, ട്രാവലിംഗ് ഔട്ട് (എഡിറ്റഡ്), 2014 ഹിമാലയ: അഡ്വെഞ്ചേഴ്സ്, മെഡിറ്റേഷൻസ്, ലൈഫ് (റസ്കിൻ ബോണ്ടുമായി സഹകരിച്ച് എഡിറ്റ് ചെയ്തത്), 2016 ദ ഹിമാലയൻ ആർക്ക്: ജേണേസ് ഈസ്റ്റ് ഓഫ് സൗത്തീസ്റ്റ് (എഡിറ്റഡ്), 2018 ഫൈൻഡിങ് രാധ: ദ ക്വിസ്റ്റ് ഫോർ ലവ് , 2018 ബഹുമതികളും പുരസ്കാരങ്ങളും അസം സാഹിത്യ സഭയുടെ സാഹിത്യത്തിനുള്ള 2017 ലെ ശതാബ്ദി ദേശീയ അവാർഡ് 2017-ലെ വാലി ഓഫ് വേഡ്സ് ബുക്ക് അവാർഡ്, മികച്ച ഇംഗ്ലീഷ് ഫിക്ഷൻ ( തിംഗ്സ് ടു ലീവ് ബിഹൈൻഡ് ) 2018-ലെ ഇന്റർനാഷണൽ ഡബ്ലിൻ ലിറ്റററി അവാർഡ് നീണ്ട പട്ടിക ( തിംഗ്സ് ടു ലീവ് ബിഹൈൻഡ് ) 2019-ലെ സുശീലാ ദേവി സാഹിത്യ പുരസ്‌കാരം, 'ഒരു വനിതാ എഴുത്തുകാരി എഴുതിയ മികച്ച ഫിക്ഷൻ പുസ്തകം' ( തിംഗ്സ് ടു ലിവ് ബിഹൈൻഡ് ) 2021-ലെ ഏഴാമത് യാമിൻ ഹസാരിക വുമൺ ഓഫ് സബ്‌സ്റ്റൻസ് അവാർഡ് 2021-ലെ സാഹിത്യ അക്കാദമി അവാർഡ് തിംഗ്സ് ടു ലീവ് ബിഹൈൻഡ് എന്നതിന് അവലംബം പുറം കണ്ണികൾ ഔദ്യോഗിക വെബ്സൈറ്റ് ജയ്പൂർ ലിറ്ററേച്ചർ ഫെസ്റ്റിവൽ ഔദ്യോഗിക വെബ്സൈറ്റ്
നമിത ബങ്ക ഇംഗ്ലീഷ് വിലാസം https://ml.wikipedia.org/wiki/Namita_Banka
ഇന്ത്യയിലെ ഹൈദരാബാദ് ആസ്ഥാനമായി പ്രവർത്തിക്കുന്ന പ്രമുഖ സംരംഭകയാണ് നമിത ബങ്ക -  Namita Banka.
പരിസ്ഥിതിക്ക് ഇണങ്ങിയ തരത്തിലുള്ള ജൈവവള സമ്പ്രദായം (Composting)  ജനപ്രിയമാക്കുന്നതിൽ മുഖ്യ പങ്ക് വഹിച്ചു.
കുറഞ്ഞ ചിലവിലും കുറഞ്ഞ അറ്റക്കുറ്റപ്പണിയുള്ള വിധത്തിലും  മനുഷ്യ മാലിന്യങ്ങൾ ജീർണ്ണിപ്പിക്കാനായി ബയോ ഡൈജസ്റ്റർ ടെക്‌നോളജി ഉപയോഗിച്ച് ബങ്ക ബയോലൂ വികസിപ്പിച്ചു.
ഡിഫെൻസ് റിസെർച്ച് ആൻഡ് ഡെവലപ്‌മെന്റ് ഓർഗനൈസേഷനാണ് ഇതിന്റെ പേറ്റന്റ്.
2013ൽ, വനിതാ സംരംഭകരെ പ്രോത്സാഹിപ്പിക്കുന്നതിനുള്ള കാർട്യർ വിമൻസ് ഇനീഷ്യേറ്റീവ് അവാർഡ് (Cartier Women's Initiative Awards) ലഭിച്ചു.
ഉത്തർപ്രദേശിലെ വാരണാസിയിൽ ജനിച്ച നമിത, ഗുജറാത്തിലെ സൂററ്റിൽ 1999 ഒരു ജ്വല്ലറി ഡിസൈനറായിട്ടാണ് തുടങ്ങിയത്.
2008ൽ അവരുടെ ഭർത്താവ് ഹൈദരാബാദിലേക്ക് സ്ഥലംമാറിയതിന് ശേഷം നമിത സാമൂഹിക സംരംഭകത്വ കോഴ്‌സിൽ ചേർന്നു.
പ്രിന്ററിന്റെ കാട്ട്രിഡ്ജുകളും മറ്റു ഓഫീസ് സാമഗ്രികളും ഇന്ത്യൻ റെയിൽവേക്ക് വിതരണത്തിനുള്ള ടെൻഡർ എടുത്തു.
ഈ സമയത്താണ് രാജ്യത്തെ ശുചിത്വ മേഖല നേരിടുന്ന വൻ പ്രശ്‌നങ്ങളെ കുറിച്ച് ഇവർ പഠിച്ചത്.
2012ൽ ഈസ്റ്റ് കോസ്റ്റ് റെയിൽവേയുടെ ടോയ്‌ലറ്റുകളുടെ വാർഷിക അറ്റക്കുറ്റപ്പണിയുടെ കോൺട്രാക്ട് 1.2 കോടി രൂപയ്ക്ക് നമിത സ്വന്തമാക്കി.
ഡൽഹി സർവ്വകലാശാലയിൽ നിന്ന് ശാസ്ത്രത്തിൽ ബിരുദം നേടി.
മെറ്റൽ ഡിസൈനിങ്ങിൽ ബിരുദാനന്തര ബിരുദം നേടിയ ഇവർ, എട്ടു വർഷം സൂററ്റിൽ ജ്വല്ലറി ഡിസൈനറായി ജോലി ചെയ്തു.
2009ൽ എൻജിഒ മാനേജ്‌മെന്റ് കോഴ്‌സ് പൂർത്തിയാക്കി.
പുരസ്‌ക്കാരം
2013ൽ നമിതയുടെ ബങ്ക ബയോലൂവിന് സങ്കൽപ് അവാർഡ് ലഭിച്ചു.
ബങ്ക ബയോലൂ പ്രവർത്തന രീതി
ബങ്ക ബയോലൂ പരിസ്ഥിതി സൗഹൃദമായ സ്ഥായിയായ ഒരു ശൂചീകരണ സംവിധാനമാണ്.
ബയേ ഡൈജസ്റ്റർ ടെക്‌നോളജി ഉപയോഗിച്ചാണ് ഇത് പ്രവർത്തിക്കുന്നത്.
ഈ ജൈവ ടോയ്‌ലറ്റ് -ബയോലൂ-സാധാരണ ടോയ്‌ലറ്റ് പോലെ തന്നെയാണ്.
എന്നാൽ, സാധാരണ ടോയ്‌ലറ്റിൽ നിന്നും ഒരു വ്യത്യാസം ഇതിനുണ്ട്.
സാധാരണ ടോയ്‌ലറ്റ് പാത്രത്തിന് സമീപം വിസർജ്ജ്യം ജീർണിപ്പിക്കുന്നതിനായി ഒരു ബയോ ഡൈജസ്റ്റർ (ജൈവ ജീർണ്ണീകരണ പാത്രം) ടാങ്ക് ഘടിപ്പിക്കുക മാത്രമാണ് ബയോലൂ ടോയ്‌ലറ്റിൽ ചെയ്യുന്നത്.
ഈ ടാങ്കിൽ ഒരു തരം അണുക്കളെ (ബാക്ടീരിയ) നിക്ഷേപിക്കും.
ഈ ടാങ്ക് ഇടക്കിടെ വൃത്തിയാക്കുകയും ബാക്ടീരിയകളെ ഇടക്കിടെ നിറക്കുകയും ചെയ്യണം.
ഈ ടാങ്ക് നിർമ്മിക്കുന്നിടത്ത് ഒരു ചെറിയ കിടങ്ങ് നിർമ്മിക്കണം.
ബാക്ടീരിയഅടങ്ങിയ ടാങ്കിലേക്ക് മനുഷ്യ വിസർജ്ജ്യം എത്താനായാണ് ഇത് നിർമ്മിക്കുന്നത്.
വിസർജ്ജ്യം ബാക്ടീരിയയുമായി ചേർന്ന് രണ്ടു മൂന്ന് ദിവസത്തിനകം ദ്രവിക്കുകയും ഇവ കാർബൺ ഡൈ ഓക്‌സൈഡും മീഥെയ്നും ജലവുമായി വിഘടിക്കുകയും ചെയ്യും.
ഇതിലെ മീഥെയ്ൻ ഇന്ധനമായും ജലം ഉദ്യോനങ്ങൾ നനക്കാനും ഉപയോഗിക്കാവുന്നതാണ്.
ആന്ധ്രപ്രദേശിലെ ഗ്രാമീണ മേഖലകളിൽ വീടുകളിലും പൊതു സ്‌കൂളുകളിലും 750 ലിറ്ററിന്റെ ബയോ ടാങ്കുകൾ ഉപയോഗിച്ച് ഇത്തരം ടോയ്‌ലറ്റുകൾ സ്ഥാപിച്ചിട്ടുണ്ട്.
മറ്റുള്ളവരുടെ വിജർജ്ജ്യങ്ങൾ അന്യർ വൃത്തിയാക്കേണ്ടിവരുന്ന സാഹചര്യമില്ലാതാക്കുന്നതും ഇടക്കിടെ അറ്റകുറ്റപ്പണികൾ വരാതെ ഉപയോഗിക്കാം എന്നതാണ് ഇത്തരം ബയോ ടോയ്‌ലറ്റുകളുടെ പ്രധാന സവിശേഷത.
ഇന്ത്യൻ റെയിൽവേ, ഇന്റഗ്രൽ കോച്ച് ഫാക്ടറി, ഇന്റർനാഷണൽ പേപ്പർ, ആന്ധ്രപ്രദേശ് സർക്കാർ,എഞ്ചിനിയറിങ് ആൻഡ് കൺസ്ട്രക്ഷൻ, ലാർസൺ ആൻഡ് ടർബോ (എൽ ടി ) , എപിഐഐസി-മൗലാലി,  എൻ.ഐ.ഇ.
ടി എന്നിവർക്കും വേണ്ടി  ബയോലൂ ടോയ്‌ലറ്റുകൾ നിർമ്മിച്ച് നൽകുന്നുണ്ട്.
ബങ്ക ബയോലൂവിന്റെ സ്ഥാപകയായ നമിത ബങ്കയാണ്  ബയേലൂ പ്രൈവിറ്റ് ലിമിറ്റിഡിന്റെ ചീഫ് എക്‌സിക്യുട്ടീവ് ഓഫീസർ.
കമ്പനിയുടെ സാങ്കേതിക വിഭാഗം ഡയറക്ടർ അഖിലേഷ് ത്രിപാതിയും പദ്ധതിയുടെ ഡെപ്യൂട്ടി ജനറൽ മാനേജർ യൂസുഫ് മിർസയുമാണ്.
ഡി.വി.എൽ പത്മാവതിയാണ്  ഹ്യൂമൻ റിസോഴ്‌സ് വിഭാഗം തലവൻ.
ബങ്ക ബയോലൂ പ്രവിറ്റ് ലിമിറ്റിഡ് സമിതി
താഴെപറയുന്നവരാണ് ബങ്കോ ബയോലൂവിന്റെ പിന്നിൽ പ്രവർത്തിക്കുന്നത്..
നമിത ബങ്ക - ഫൗണ്ടർ, സിഇഔ അഖിലേഷ് ത്രിപാതി - ടെക്‌നിക്കൽ ഡയറക്ടർ യൂസുഫ് മിർസ - പ്രോജക്ട് ഡെപ്യൂട്ടി ജനറൽ മാനേജർ ഡിവിഎൽ പത്മാവതി - ഹ്യൂമൻ റിസോഴ്‌സ് ഹെഡ് ഉപഭോക്താക്കൾ ഇന്ത്യൻ റെയിൽവേ ഇന്റഗ്രൽ കോച്ച് ഫാക്ടറി ഇന്റർനാഷണൽ പേപ്പർ ആന്ധ്രപ്രദേശ് സർക്കാർ Engineering Construction Larsen and Tubro (L T) APIIC – Moulali, Andhra Pradesh NIET അവലംബം
ഫെബ്രുവരി 2009 ഇംഗ്ലീഷ് വിലാസം https://ml.wikipedia.org/wiki/February_2009 2009 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഫെബ്രുവരി 2009 ആ വർഷത്തിലെ രണ്ടാം മാസമായിരുന്നു.
ഒരു ഞായറാഴ്ച ആരംഭിച്ച മാസം 28 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.
2009 ഫെബ്രുവരി മാസം നടന്ന പ്രധാന സംഭവങ്ങൾ: ഫെബ്രുവരി 8 - ശ്രീലങ്കക്കെതിരായ ഏകദിനക്രിക്കറ്റ് പരമ്പര ഇന്ത്യ നേടി (4-1).
ഫെബ്രുവരി 9 - മുൻ ലോകചാമ്പ്യനും ഒളിമ്പിക്‌സ് വെള്ളിമെഡൽ ജേതാവുമായ ശ്രീലങ്കൻ ഓട്ടക്കാരി സുശാന്തിക ജയസിംഗെ വിരമിച്ചു.
ഫെബ്രുവരി 9 - ദുലീപ് ട്രോഫി ക്രിക്കറ്റ് ടൂർണമെന്റിൽ ദക്ഷിണമേഖലയെ തോല്പിച്ച് പശ്ചിമമേഖല 17-ആം തവണയും ജേതാക്കളായി.
ഫെബ്രുവരി 13 - ചെന്നൈയിലേക്ക് പോകുകയായിരുന്ന കൊറോമാണ്ടൽ എക്സ്പ്രസ് ഒറീസ്സയിൽ പാളംതെറ്റി 15 പേർ മരിച്ചു.
ഫെബ്രുവരി 23 - സ്ലംഡോഗ് മില്യണേർ എന്ന ചിത്രത്തിന്റെ സംഗീതത്തിന്‌ എ.ആർ. റഹ്മാനും ശബ്ദമിശ്രണത്തിന്‌ റസൂൽ പൂക്കുട്ടിക്കും ഓസ്കാർ പുരസ്കാരം ലഭിച്ചു.
ഫെബ്രുവരി 26 - പാലക്കാട് ജില്ലയിലെ പട്ടാമ്പിക്കടുത്ത് മേഴത്തൂർ മുടവന്നൂരിലെ പടക്ക നിർമ്മാണശാലയിലുണ്ടായ സ്ഫോടനത്തിൽ 5 പേർ മരിച്ചു.
അവലംബം ↑ ↑ ↑ ↑ ↑ ↑ February 2009 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫെബ്രുവരി 2010 ഇംഗ്ലീഷ് വിലാസം https://ml.wikipedia.org/wiki/February_2010 2010 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
ഫെബ്രുവരി 2010 ആ വർഷത്തിലെ രണ്ടാം മാസമായിരുന്നു.
ഒരു തിങ്കളാഴ്ച ആരംഭിച്ച മാസം 28 ദിവസങ്ങൾക്കുശേഷം ഒരു ഞായറാഴ്ച അവസാനിച്ചു.
2010 ഫെബ്രുവരി മാസം നടന്ന പ്രധാന സംഭവങ്ങൾ: ഫെബ്രുവരി 28 - പുരുഷന്മാരുടെ ലോകകപ്പ് ഹോക്കി മത്സരങ്ങൾ ന്യൂഡൽഹിയിൽ ആരംഭിച്ചു .
ഫെബ്രുവരി 27 - ചിലിയിൽ റിക്ടർ സ്കെയിലിൽ 8.8 രേഖപ്പെടുത്തിയ ഭൂകമ്പമുണ്ടായി .
ഫെബ്രുവരി 27 - 1982-നു ശേഷം സൗദി അറേബ്യ സന്ദർശിക്കുന്ന ഇന്ത്യൻ പ്രധാനമന്ത്രിയായി മൻ‌മോഹൻ സിംഗ് മാറി .
സച്ചിൻ ടെണ്ടുൽക്കർ ഫെബ്രുവരി 24 - ഫെബ്രുവരി 24 - ഏകദിന ക്രിക്കറ്റിലെ ആദ്യ ഇരട്ട ശതകം സച്ചിൻ ടെൻഡുൽക്കർ നേടി ഫെബ്രുവരി 23 - ബെംഗലൂരുവിലെ കാൾട്ടൺ ടവറിലുണ്ടായ തീപ്പിടുത്തത്തിൽ 9 പേർ മരിക്കുകയും അമ്പതിലധികം പേർക്ക് പരിക്കേൽക്കുകയും ചെയ്തു .
ഫെബ്രുവരി 19 - ആറ്റോമിക നമ്പർ 112 ആയ മൂലകത്തിന്റെ ഔദ്യോഗികനാമം നിക്കോളാസ് കോപ്പർനിക്കസിന്റെ ഓർമ്മക്കായി കോപ്പർനിസിയം എന്നാക്കി ഐയുപി‌എസി അംഗീകരിച്ചു .
ഫെബ്രുവരി 18 - ഇന്ത്യയും ദക്ഷിണാഫ്രിക്കയും തമ്മിലുള്ള ടെസ്റ്റ് പരമ്പര സമനിലയിൽ അവസാനിച്ചു.
ഇന്ത്യ ലോക ടെസ്റ്റ് റാങ്കിൽ ഒന്നാം സ്ഥാനം നിലനിർത്തി.
ഫെബ്രുവരി 13 - പൂനെയിലുണ്ടായ ബോംബ് സ്ഫോടനത്തിൽ എട്ടു പേർ മരിക്കുകയും നാല്പത്തിലധികം പേർക്ക് പരിക്കേൽക്കുകയും ചെയ്തു .
ഫെബ്രുവരി 12 - വാൻകൂവർ ശൈത്യകാല ഒളിമ്പിക്സ് തുടങ്ങി .
ഫെബ്രുവരി 10 - മലയാള ചലച്ചിത്ര ഗാനരചയിതാവ് ഗിരീഷ് പുത്തഞ്ചേരി അന്തരിച്ചു .
ഫെബ്രുവരി 10 - ഇന്ത്യൻ സാമ്പത്തിക ശാസ്ത്രജ്ഞനായിരുന്ന കെ.എൻ. രാജ് അന്തരിച്ചു .
ഫെബ്രുവരി 9 - ഗൂഗിളിന്റെ സോഷ്യൽ നെറ്റ്‌‌വർക്കിങ് സൗകര്യമായ ബസ് പുറത്തിറങ്ങി .
കൊച്ചിൻ ഹനീഫ ഫെബ്രുവരി 9 - ദക്ഷിണേഷ്യൻ ഗെയിംസിൽ പതിനൊന്നാം തവണയും ഇന്ത്യ ജേതാക്കളായി .
ഫെബ്രുവരി 9 - ജനിതക വ്യതിയാനം വരുത്തിയ വിളകൾ ഇന്ത്യയിൽ വിശദ പഠനങ്ങൾക്കുശേഷമേ ഉപയോഗിക്കുകയുള്ളുവെന്നു കേന്ദ്രമന്ത്രിസഭ പറഞ്ഞു.
ഫെബ്രുവരി 2 - മലയാള ചലച്ചിത്ര നടൻ കൊച്ചിൻ ഹനീഫ അന്തരിച്ചു .
അവലംബം ↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ February 2010 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫെബ്രുവരി 23 ഇംഗ്ലീഷ് വിലാസം https://ml.wikipedia.org/wiki/February_23
ചരിത്രത്തിൽ ഇന്ന്
23-02-2021
ഇന്ന്  2021 ഫെബ്രുവരി 23 (1196 കുംഭം 11 ) ചരിത്രത്തിൽ ഇന്നത്തെ  പ്രത്യേകതകൾ
ഗ്രിഗോറിയൻ കലണ്ടർ പ്രകാരം ഫെബ്രുവരി 23 വർഷത്തിലെ 53-ആം ദിനമാണ്.
വർഷാവസാനത്തിലേക്ക് 311 ദിവസങ്ങൾ കൂടിയുണ്ട് (അധിവർഷങ്ങളിൽ 312)
ഇന്നത്തെ ദിവസത്തിന്റെ പ്രാധാന്യം ചരിത്ര സംഭവങ്ങൾ 1455 - ഗുട്ടൻബർഗ് ബൈബിളിന്റെ പ്രസിദ്ധീകരണം.
1792 - ടിപ്പുസുൽത്താനും ഇംഗ്ലീഷുകാരും തമ്മിൽ ശ്രീരംഗപട്ടണം ഉടമ്പടി ഒപ്പുവച്ചു.
1854 - ഓറഞ്ച് സ്വതന്ത്ര സംസ്ഥാനത്തിന്റെ സ്വാതന്ത്ര്യം പ്രഖ്യാപിച്ചു.
1883 - വിശ്വാസ വിരുദ്ധ നിയമം നടപ്പിലാക്കിയ ആദ്യത്തെ യുഎസ് സംസ്ഥാനമായി അലബാമ മാറി .
1886  - ലണ്ടനിലെ "ടൈംസ്" ദിനപ്പത്രം ലോകത്തിലെ ആദ്യത്തെ ക്ലാസിഫൈഡ് പരസ്യം പ്രസിദ്ധീകരിക്കുന്നു.
1910 - തിബത്തിന്റെ  തലസ്ഥാനമായ ലാസയിലേക്ക് ചൈനീസ് പട്ടാളം പ്രവേശിച്ചതിനെ തുടർന്ന് ദലൈലാമ ഇന്ത്യയിലേക്ക് പാലായനം ചെയ്തു.
1938 - തിരുവിതാംകൂർ സ്റ്റേറ്റ് കോൺഗ്രസ് രൂപവത്കരിക്കപ്പെട്ടു.
1940  - വാൾട്ട് ഡിസ്നിയുടെ ആനിമേറ്റഡ് സിനിമ "പിനോച്ചിയോ" പുറത്തിറങ്ങി.
1941 - ഗ്ലെൻ ടി. സീബോർഗ്, പ്ലൂട്ടോണിയം ആദ്യമായി വേർതിരിച്ചു.
1947 - ഇന്റർനാഷണൽ ഓർഗനൈസേഷൻ ഫോർ സ്റ്റാൻഡാർഡൈസേഷൻ (ഐ.എസ്.ഒ.) സ്ഥാപിതമായി.
1954 - ലോകത്തിലാദ്യമായി പോളിയോ വാക്സിൻ നൽകി.